Z  á p i  s  n i  c a  č. 7 /2019

napísaná 10.10.2019 pri príležitosti konania 7. schôdzky v roku 2019 zo zasadnutia obecného zastupiteľstva v Lúčkach, ktorá sa konala v zasadačke OÚ v Lúčkach , v budove Kultúrneho domu.

Prítomní: Branislav Novotný, František Zajak a Maroš Kantor

Neprítomní: Miroslav Bobek a Anita Zajaková

Starosta obce : Vladimír Závadský

hlavný kontrolór: Ing. Ivan Králik

občania: Cyril Weiss, Štefan Filčák, Hrončeková Anna a Golianová Mária.

 PROGRAM:

 1/Otvorenie zasadnutia 2/Určenie overovateľov zápisnice 3/Kontrola plnenia uznesení 4/Žiadosť o drobnú stavbu Jozef Pittner, Ing.Richard Weiss 5/Vyjadrenie sa k žiadosti na sprejazdnenie obecnej cesty

 Podanej Jozefom Pittnerom 6/Prerokovanie uznesenia 12/2018 vo veci členského príspevku

 pre Občianske združenie Žiarska kotlina 7/Prerokovanie platieb za vyhotovenie PD k projektu financovaného

 z fondov EÚ. 8/ Ukončenie Verejného obstarávania pre projekt výberom zhotoviteľa 9/Schválenie rozpočtu na roky 2020-2022

 10/Schválenie Štatútu obce Lúčky 11/Rôzne 12/Návrh na uznesenie 13/Záver rokovania OZ

1.**Rokovanie** otvoril a prítomných privítal starosta Vladimír Závadský. Konštatoval, že prítomní sú traja poslanci a zasadnutie prehlásil za uznášania schopné.

2. **Overovateľov zápisnice -** boli jednomyseľne schválení František Zajak a Maroš Kantor.

.

3 **.Kontrola plnenia uznesení** bola vykonaná starostom obce. Uviedol, že od začiatku roka bolo prijatých 17 uznesení a sú plnené priebežne. Vykonaný bol odpredaj pozemku pánovi Kurtíkovi.

**4.** /**Žiadosť o drobnú stavbu Jozef Pittner, Richard Weiss**

Starosta obce informoval, že boli doplnené údaje k predmetným žiadostiam. Po podrobnej informácii a rokovaní, OZ súhlasilo s realizáciou drobných stavieb.

 **5. Vyjadrenie sa k žiadosti na sprejazdnenie obecnej cesty podanej Jozefom Pittnerom**

 **6. Prerokovanie uznesenia 12/2018 vo veci členského príspevku pre Občianske združenie Žiarska kotlina .**

 Vzhľadom k tomu, že od obdobia vzniku predmetného OZ pretrvává nejasnosť k pridelovaniu finančných prostriedkov pre stavby zabezpečované obcami, nebol uhradený mimoriadny členský príspevok z roku 2017. Poslanci znovu prerokovali výzvu OZ o úhradu 1.500,-€, súhlasili s jej uhradením, ale majú pochybnosti nad účelom využívaných získaných príspevkov od obcí Žiarskej kotliny.

 **7/ Prerokovanie platieb za vyhotovenie PD k projektu financovaného z fondov EÚ.**

 Projektová dokumentácia k projektu Parkovisko – fa 112/2019 –vypracovanie žiadosti o NFP: 1.188,- eur, fa 114/2019 – spracovanie dokumentácie dopravné značenie k projektu Parkovisko : 180,00 eur, fa 86/2019 – projektová dokumentácia Parkovisko : 360,- eur. Faktúra za vyhotovenie verejného obstarávania bude ešte doručená v sume približne do 500,- eur. Celková suma nákladov za prípravu projektu bude 2.228,- eur.

Starosta obce uviedol, že doposiaľ má oprávnenie bez súhlasu obecného zastupitelstva uhradiť faktúry za nehmotný majetok vo výške 150 €. Nakoľko tento limit je nízky, doporučil ho zvýšiť na sumu 2.000€. František Zajak s týmto návrhom nesúhlasil. Po prerokovaní bolo navrhnuté, aby bol predložený zoznam faktúr, ktoré od začiatku volebného obdobia mali za nehmotný investičný majetok vyššiu hodnotu ako 150 €.

 **8/ Ukončenie Verejného obstarávania pre projekt výberom zhotovitela**

Starosta obce informoval, že na OÚ v Lúčkach boli doručené dve cenové ponuky pre realizáciu stavby Parkovisko pre motorové vozidlá. Prvá ponuka bola od spoločnosti Hanák za 22.015,15€ bez DPH a druhá od spoločnosti Stavitrans Kremnica za 23.985,00€ bez DPH. Vybratá bola ponuka s najnižšou cenou a OÚ oznámi účastníkom súťaže informáciu o výsledkoch súťaže.

 **9/ Schválenie rozpočtu na roky 2020-2022**

 Starosta obce predložil návrh rozpočtu obce na roky 2020-2022, ktorý bol 15 dní umiestnený vo vývesnej skrinke obecného úradu a poslanc,i ako aj občania sa mohli s ním oboznámiť. František Zajak požadoval, aby návrh rozpočtu bol doručený poslancom na preštudovanie a zaujatie stanoviska. Navrhol, aby tento bod bol zaradený do programu budúceho zastupitelstva. Starosta obce potvrdil, že je možné návrh rozpočtu doručiť poslancom, ale upozornil na nutnosť účasť poslancov na budúcom rokovaní. Ak sa zo závažných dôvodov poslanec rokovania nezúčastní OZ, žiada poslancov, aby dodali písomné vyjadrenie k návrhu rozpočtu !!!

Štefan Filčák mal dotaz, či sú do rozpočtu zahrnuté náklady na údržbu cintorína. Starosta obce uviedol, že vykonáva sa pravidelné kosenie trávy v cintoríne.

.

 **10/ Schválenie Štatútu obce Lúčky**

Na Obecnom úrade sa nenachádza Štatút obce, tak je predpoklad, že nebol vyhotovený. Starosta obce podal informáciu o jeho obsahu. Štatút obce bol ,tiež vyvesený dva týždne v obecnej vývesnej skrinke a poslanci, ako aj občania sa mohli s ním oboznámiť. Franišek Zajak žiadal, aby bol tento Štatút obce predložený poslancom na preštudovanie. Ostaní poslanci nepožadovali doručenie Štatútu, preštudujú si ho na úrade.

 **11/Rôzne**

 Starosta obce informoval, že Regionálna správa ciest vykonala bodovú opravu štátnej cesty cez obec.

Povodie Hrona vykonalo vyčistenie Lúčanského potoka a zostáva ešte vykonať opravu podlahu hornej hrádze.

 Na zasadnutie OZ sa dostavili aj občania uvedení v prezenčnej listine. Upozornili, že bývalý vodovodný zdroj Štátneho majetku Kremnica neposkytuje vodu pre občanov a navrhujú vykonať kontrolu, prípadne odstraniť zistné závady.

Po diskusii bolo dohodnuté, že sa vymení ventil na odbernom mieste vodojemu. Pred tým sa vykoná vyčistenie vodojemu a úprava priestoru pri vodojeme a záchyte prameňa. Obec vykoná rokovanie s vlastníkom pozemku o zamýšlanej činnosti.

 **12/Návrh na uznesenie**

**Uznesenie 18/2019**

 Obecné zastupiteľstvo v Lúčkach **s ú h l a s í** s realizáciou drobnej stavby pre Ing. Richarda Weissa, bytom Lúčky 2 na parcele 60/2, 61 t.j. kamenný oporný múr na čelnej strane v dĺžke 10,5 bm, v záhrade 15 bm o výške 1,3m a pri pivnici 8 bm o výške 3,5 m. Zároveň bude vykonaná oprava pivnice o ploche 3,5x3,5m a vyhĺbenie kopanej studne spevnenej betónovými skružami . Nepriepustná žumpa bude prefabrikovaná a od výrobcu bude dodaný certifikát o jej spôsobilosti.

Hlasovanie: za 3 poslanci, proti: 0 , zdržal sa hlasovania: 0

Termín plnenia: od 15.10.2019

Zodpovední: starosta obce a ekonóm obecného úradu

**Uznesenie 19/2019**

 Obecné zastupiteľstvo v Lúčkach **s ú h l a s í** s realizáciou drobnej stavby pre Jozefa Pittnera bytom Lúčky č.51 vo veci kovového prístrešku na parcele 49/7 a oplotenie pozemku okolo parciel 49/20 a 49/5.

Hlasovanie: za 3 poslanci, proti: 0 , zdržal sa hlasovania: 0

Termín plnenia: od 15.10.2019

Zodpovední: starosta obce a ekonóm obecného úradu

**Uznesenie 20/2019**

 Obecné zastupiteľstvo v Lúčkach **s ú h l a s í** s úhradou mimoriadneho členského príspevku pre Občianske združenie Žiarska kotlina vo výške 1.500 € z roku 2017.

Hlasovanie: za 3 poslanci, proti: 0 , zdržal sa hlasovania: 0

Termín plnenia: 30.10.2019

Zodpovední: starosta obce a ekonóm obecného úradu

**Uznesenie 21/2019**

 Obecné zastupiteľstvo v Lúčkach **s ch v a ľ u j e** vo výberovom konaní stavebnú spoločnosť Hanák Kremnica na realizáciu stavby Parkovisko Lúčky. Obecný úrad oznámi účastníkom výsledok súťaže.

 Hlasovanie: za 3 poslanci, proti: 0 , zdržal sa hlasovania: 0

Termín plnenia: 30.10.2019

Zodpovední: starosta obce a ekonóm obecného úradu

**Uznesenie 22/2019**

 Obecné zastupiteľstvo v  Lúčkach **s ch v a ľ u j e** rozpočet obce Lúčky na roky **2020 – 2022**.

 Hlasovanie: za 3 poslanci, proti: 0 , zdržal sa hlasovania: 0

Termín plnenia: trvale

Zodpovední: starosta obce, poslanci a ekonóm obecného úradu

**Uznesenie 23/2019**

 Obecné zastupiteľstvo v  Lúčkach **s ch v a ľ u j e**  Štatút obce Lúčky

 Hlasovanie: za 3 poslanci, proti: 0 , zdržal sa hlasovania: 0

Termín plnenia: trvale

Zodpovední: starosta obce, poslanci a ekonóm obecného úradu

**Uznesenie 24/2019**

 Obecné zastupiteľstvo v  Lúčkach **s ch v a ľ u j e**  úhradu: Projektová a prípravná dokumentácia k projektu Parkovisko – fa 112/2019 –vypracovanie žiadosti o NFP: 1.188,- eur, fa 114/2019 – spracovanie dokumentácie dopravné značenie k projektu Parkovisko : 180,00 eur, fa 86/2019 – projektová dokumentácia Parkovisko : 360,- eur. Faktúra za vyhotovenie verejného obstarávania bude ešte doručená v sume približne do 500,- eur. Celková suma nákladov za prípravu projektu bude 2.228,- eur. **Schvaľuje a súhlasí** s použitím finančných prostriedkov z RF obce podľa schváleného rozpočtu v sume 2.300,- eur na použitie **prípravnej a projektovej dokumentácie PARKOVISKO 221 20 zdroj 46 položka 716000.**

 Hlasovanie: za 3 poslanci, proti: 0 , zdržal sa hlasovania: 0

Termín plnenia: trvale

Zodpovední: starosta obce, poslanci a ekonóm obecného úradu

 **13/Záver rokovania OZ**

Nakoľko neboli vznesené žiadne ďalšie námety, rokovanie bolo ukončené.

Overovatelia zápisnie

František Zajak........................................ Vladimír Závadský

Maroš Kantor …………………………… starosta obce